Legal Document

Category: 41

Text:
58. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΕΡΓ ΑΣΙΑΣ Αριθ. 52545 της 7/13 Οκτ. 1988 (ΦΕΚ Β΄ 747) Τροποποίηση της 50167/18.2.1988 κοινής Απόφασης των Υπουργών Εθν. Οικονομίας, Οικονομικών και Εργασίας. Έχοντας υπόψη: 1.Τις διατάξεις του Νόμ. 1641/86 (ΦΕΚ 122 τ.Α της 11.8.86) «για τα μικτά δανειοδοτικά στεγαστικά προγράμματα του Οργανισμού Εργατικής Κατοικίας και άλλες διατάξεις», άρθρ. 13. 2.Τις διατάξεις του Νόμ. 1262/82 (ΦΕΚ 70, τ.Α. της 16.6.82) για την «παροχή κινήτρων ενίσχυσης της οικονομικής και Περιφερειακής Ανάπτυξης της Χώρας και τροποποίηση συναφών διατάξεων» όπως ισχύει τώρα. 3.Την κοινή Υπουργική απόφαση αριθ. 50167 από 18 Φεβρ. 1988 (ΦΕΚ 131 τ.Β της 7.3.1988). 4.Την αναφορά του ΟΕΚ αριθ. 23156/10045/88 με την οποία μας υπόβαλε απόσπασμα πρακτικών της αριθ. 54/88 συνεδριάσεως του Διοικητικού Συμβουλίου του ΟΕΚ, αποφασίζουμε: 1.Τροποποιούμε την ανωτέρω στο στοιχ. (3) κοινή Υπουργική απόφαση και καθορίζουμε το ύψος της στεγαστικής συνδρομής κατά περιοχές και κατηγορίες δικαιούχων δανειοδοτήσεως για αυτοστέγαση ΟΕΚ, όπως παρακάτω: Για μεμονωμένα άτομα ή οικογένεια χωρίς παιδιά: α)στην περιοχή Α΄ 2.830.000 δρχ. από 1.885.000 β)στην περιοχή Β΄ 3.120.000 δρχ. από. 2.080.000 γ)στις περιοχές Γ΄ και Δ΄ 3.415.000 δρχ. από 2.275.000 Ο χαρακτηρισμός των περιοχών σαν Α΄, Β΄, Γ΄ και Δ΄ γίνεται όπως ορίζεται στην παρ. 1 του άρθρ. 3 του Νόμ. 1262/82, όπως τροποποιήθηκε και ισχύει σήμερα. 2.Τα παραπάνω ποσά θα προσαυξάνονται κατά τα ακόλουθα ποσοστά: Α΄ κατά 20% α)Για ανέγερση ή αποπεράτωση κατοικίας από τον δικαιούχο, είτε για αγορά κατοικίας ημιτελούς ή για την οποία δεν έχουν αρχίσει ακόμη οι εργασίες κατασκευής της. β)Για αγορά διαμερισμάτων, που έχουν μεν τελειώσει οι εργασίες κατασκευής τους, αλλά δεν έχουν ακόμη κατοικηθεί, εφ’ όσον η αγορά γίνεται από τους κατασκευαστές τους. Η ιδιότητα του πωλητή ως κατασκευαστή αποδεικνύεται από το αντίστοιχο εργολαβικό, εφ’ όσον η οικοδομή ανεγείρεται με αντιπαροχή, είτε από εργολαβικό άλλης οικοδομής που ανήγειρε ή ανεγείρει ο πωλητής, ή βεβαίωση της αρμόδιας Οικονομικής Εφορίας, στην οποία να βεβαιώνεται ότι ασκεί το επάγγελμα του κατασκευαστού, όταν ο πωλητής το προς πώληση διαμέρισμα έχει κατασκευάσει σε ιδιόκτητο οικόπεδο, είτε με εταιρικό. γ)Στα νέα ζευγάρια των περιοχών Β΄, Γ΄ και Δ΄, που τέλεσαν τους γάμους τους τρία χρόνια πριν την υποβολή της αίτησης ή πριν την έγκριση του δανείου. Β΄ κατά 30% Στους βαριά κινητικά ανάπηρους δικαιούχους, η κατάσταση των οποίων θα βεβαιώνεται με την προσκόμιση ιατρικής γνωμάτευσης της Πρωτοβάθμιας Υγειονομικής Επιτροπής του Π.Δ. 611/77, ή των Υγειονομικών Επιτροπών των οικείων Ασφαλιστικών Οργανισμών. Γ΄ κατά 40% Στα νέα ζευγάρια της περιπτ. 2.Α.γ. όταν συντρέχουν και οι περιπτώσεις της παρ. 2 Αα και Αβ. Δ΄ κατά 50% Στους βαριά κινητικά ανάπηρους δικαιούχους της περιπτ. 2.Β΄, όταν συντρέχουν και οι περιπτώσεις της παρ. 2 Αα και Αβ. 3.Εφόσον οι δικαιούχοι στεγαστικής συνδρομής έχουν προστατευόμενα, κατά τις διατάξεις του κανονισμού «περί προϋποθέσεων παροχής κατοικίας και δανείων υπό του ΟΕΚ», παιδιά, το ύψος του δανείου στρογγυλοποιούμενο προσαυξάνεται για κάθε προστατευόμενο παιδί χωρίς περιορισμό, όπως παρακάτω: α)Ανά 325.000 δρχ. για τους δικαιούχους της περιοχής Α΄ από 215.000 δρχ. β)Ανά 415.000 δρχ. για τους δικαιούχους της περιοχής Β΄ από 275.000 δρχ. γ)ανά 475.000 δρχ. για τους δικαιούχους της περιοχής Γ΄ και Δ΄ 315.000 δρχ. 4.Για όλα τα ποσά το 50% είναι άτοκο, το δε υπόλοιπο 50% έντοκο. 5.Τα νέα ποσά κατά τα ανωτέρω θα χορηγηθούν σε όλους όσους θα υπογράψουν δανειακή σύμβαση με την ΕΚΤΕ μετά την 1 Οκτ. 1988, ανεξάρτητα από το χρόνο εγκρίσεως του δανείου τους, εφόσον βέβαια δεν έχει λήξει η προθεσμία χρησιμοποιήσεώς του. Απαραίτητη προϋπόθεση για τη χορήγηση των αυξημένων ποσών είναι να μην υπερβαίνουν αυτά την οφειλή για το ακίνητο κατά το αγοραστικό συμβόλαιο, σε περίπτωση αγοράς, ή τον προϋπολογισμό της τεχνικής  έκθεσης  σε  περίπτωση  ανέγερσης  κατοικίας, ή (Μετά τη σελ. 68,884(α) Σελ. 68,885 Τεύχος ΙΑ-8-3 Σελ. 1 Οργανισμός Εργατικής Κατοικίας 15.Β.β.58 αποπεράτωσης ιδιόκτητης κατοικίας, κατά τις διατάξεις του Νόμ. 1461/86. 6.Για τα ήδη εγκεκριμένα δάνεια, οι σχετικές αναπροσαρμογές των ποσών θα γίνονται απευθείας από τις Υπηρεσίες της ΕΚΤΕ. 7.Κατά τα λοιπά θα ισχύει η ανωτέρω (3) σχετική κοινή Υπουργική απόφαση.